[{"text_idx": "#000000", "text": "Rydym ar gael i gefnogi a chadw cwmni ichi ar eich taith gydgynhyrchu, boed yn gynllun peilot gorchwyl a gorffen penodol, neu gynllun estynedig i ymwreiddio newid diwylliannol - ac unrhyw beth yn y canol."}, {"text_idx": "#000001", "text": "Y peth cyntaf bob tro, yw dod i\u2019ch adnabod chi. Mae angen inni eich deall, fel ti\u0302m ac fel sefydliad, ynghyd a\u0302\u2019ch disgwyliadau, dyheadau a\u2019r canlyniadau arfaethedig. Byddwn yn gofyn cwestiynau er mwyn cadarnhau diben y prosiect, a\u2019n sgyrsiau yn sgil hynny."}, {"text_idx": "#000002", "text": "O hynny ymlaen, gwnawn bethau \u2018gyda\u2019 chi, nid ar \u2018eich cyfer\u2019 chi. Byddwn gyda chi ar hyd y daith, a byddwn yn arddangos pecyn cymorth o dechnegau a sgiliau sy\u2019n meithrin cydgynhyrchu ac ymgyfraniad arwyddocaol. Byddwn yn cynnig arweiniad a chyngor, a byddwn yn defnyddio ein profiad o weithio gydag ystod eang o sefydliadau a sectorau. Byddwn yn cefnogi\u2019ch ti\u0302m i fagu eu sgiliau, yn ogystal; a\u0302\u2019u hyder mewn perthynas a\u0302\u2019r dull hwn o weithio. Skip to content"}, {"text_idx": "#000004", "text": "\u2013 Amrywiaeth a chynhwysiant, oherwydd mae\u2019n hollbwysig fod pawb sy\u2019n gysylltiedig a\u0302\u2019r deilliannau yn cael llais yn y broses. \u2013 Monitro a (chyd)-werthuso, er mwyn bod yn siw\u0302r ein bod yn gwybod beth sy\u2019n dda, a\u2019n bod ar y trywydd iawn.\u2013 Meithrin cysylltiadau a seilir ar ffydd, oherwydd hwyrach y byddwn yn gweithio ar brosiect, ond mae un llygad ar yr hirdymor bob tro."}, {"text_idx": "#000007", "text": "Byddwn yn cadw cwmni ac yn rhoi arweiniad ichi ar weithredu cydgynhyrchu ac ymgyfraniad dinasyddion, mewn perthynas a\u0302 her arbennig:"}, {"text_idx": "#000008", "text": "Byddwn yn adnabod eich arferion da presennol ac yn adeiladu ar hynny.\nByddwn yn cadarnhau beth yn union mae cyd-gynhyrchu ac ymgyfraniad dinasyddion yn eu golygu.\nByddwn yn mentora ac yn rhoi arweiniad i\u2019ch ti\u0302m i ddefnyddio\u2019r dull hwn o weithio ar gyfer eich her.\nByddwn yn cynnig dull o weithio hyblyg sy\u2019n cyfuno hyfforddiant, hwyluso, mentora a chymorth fel bo angen."}, {"text_idx": "#000009", "text": "Un ti\u0302m, un her: a chwestiwn \u201csut gallwn ni...\u201d ."}, {"text_idx": "#000010", "text": "Gall rhaglen newid diwylliant edrych fel hyn"}, {"text_idx": "#000011", "text": "Byddwn yn eich helpu i fabwysiadu ymddygiad cydgynhyrchiol a newid diwylliant eich sefydliad:"}, {"text_idx": "#000012", "text": "Ymateb i ofynion deddfwriaethol mewn perthynas a\u0302 chydgynhyrchu ac ymgyfraniad dinasyddion.\nYmwreiddio cydgynhyrchu trwy fagu sgiliau, galluedd a phrofiad ymhlith eich timau.\nCreu lle ar gyfer arloesi a gweithio mwy fel sefydliad sy\u2019n dysgu.\nMeithrin eich gallu i weithredu mewn cymhlethdod ac ymateb i gyd-destunau esblygol.\nDatblygu atebion newydd i heriau presennol trwy fanteisio ar gysylltiadau dibynadwy."}, {"text_idx": "#000013", "text": "Un sefydliad arweiniol, sy\u2019n gweithio ar draws nifer o dimau, gyda phartneriaid, a gyda dinasyddion/cymunedau."}, {"text_idx": "#000014", "text": "Gadewch inni gael sgwrs am le ydych ar hyn o bryd, a ble hoffech chi fod. Gallwn ddylunio cynnig sy\u2019n cyfuno sesiynau hyfforddiant, mentora, cynllunio neu ymgynghorol, a hwyluso, sy\u2019n addas i\u2019ch anghenion chi: contactus@coprolab.wales"}, {"text_idx": "#000015", "text": "\"Trwy weithio gyda chi, llwyddwyd i sicrhau fod pob aelod o\u2019r ti\u0302m yn rhannu dealltwriaeth gyffredin o gydgynhyrchu a gweledigaeth o ran sut roeddem am ei ymgorffori yn ein gwaith a\u2019n diwylliant, yn ogystal a\u0302 mynediad at brofiad, gwybodaeth ac atebion ymarferol gan arbenigwyr yn y maes. Nid oedd yn teimlo\u2019n faich o gwbl, nac ein bod yn \u2018ticio blwch\u2019 ac roedd yn agoriad llygaid ac yn bleserus.\"- Lucy James, Cynghorydd Arbenigol Arweiniol \u2013 Ymgysylltiad, Cyfoeth Naturiol Cymru"}]